Jelasin soal Nonthaburi (bandar)  dalam bahasa melayu dong

Nonthaburi ( ,  ) ialah bandar utama bagi daerah dan wilayah Nonthaburi di Thailand.

Pada 15 Februari 1936, perbandaran pekan Nonthaburi (thesaban mueang) didirikan, yang hanya meliputi mukim (tambon) Suan Yai dengan hanya 2.5 km2.  Pada 25 September 1995, Nonthaburi dinaik taraf menjadi perbandaran kota (thesaban nakhon) setelah diperluas kepada empat lagi mukim, iaitu Talat Khwan (8.2 km2), Bang Khen (9.0 km2), Bang Kraso (11.2 km2) dan Tha Sai (8.0 km2), menjadikan jumlah keluasan sebanyak 38.9 km2. Pada 31 Disember 2019, jumlah penduduk berdaftar adalah 254,375 orang, menjadikannya perbandaran kota yang paling ramai penduduk di Thailand (tidak termasuk Bangkok). Ia terdiri daripada 93 komuniti (chumchon), yang memberikan nasihat dan saranan kepada organisasi pentadbiran tempatan, walaupun tidak dipilih langsung oleh warga setempat. Kerana lokasinya yang dekat dengan Bangkok, bandar ini dianggap sebagai pinggiran kota Bangkok, sebahagian dari Kawasan Metropolitan Bangkok, atau Bangkok Raya.

Nonthaburi dilayan oleh sistem pengangkutan awam termasuk sistem bas Lembaga Alihan Massa Bangkok (BMTA), bot penambang Chao Phraya Express, dan MRT Purple Line yang baru dibuka.

Nonthaburi terkenal dengan kuil-kuil dan pasarnya seperti Wat Chaloem Phra Kiat, Wat Chomphuwek, Wat Chotikaram, Wat Khema Phirataram, Wat Prasat, Wat Sangkhathan dan sebagainya.